Viðfangsefni áfangans er knattspyrna og áfanginn er að mestu verklegur þar sem áherslan er á knattspyrnu fyrir byrjendur upp að 16 ára aldri . Í áfanganum verður farið í grunnatriði greinarinnar og nemendur þjálfa ýmis grunntækniatriði s.s. knattmeðferð , knattrak , sendingar , skot og gabbhreyfingar . Efni tengt viðfangsefninu verður sett á kennsluvef og nemendur vinna fjölbreytt verkefni , bæði verkleg og bókleg , ýmist einir eða í hóp undir leiðsögn kennara . Forkröfur Þekkingarviðmið Nemandi skal hafa öðlast þekkingu og skilning á : helstu þjálfunaraðferðum greinarinnar grunnatriðum og reglum greinarinnar mismunandi hlutverkum leikmanna Leikniviðmið Nemandi skal hafa öðlast leikni í að : stunda knattspyrnu , spila mismunandi stöður og fylgja leikreglunum framkvæma upphitun og aðrar æfingar til að bæta getu sína í greininni Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : spila knattspyrnu eftir leikreglum geta horft á knattspyrnuleik og skilið leikinn geta tekið þátt í umræðum um knattspyrnu Í áfanganum er viðhaft leiðsagnarmat með símati alla önnina .